Нагадаю: Ксенія і Арцём толькі з трэцяга разу “прабіліся” праз густое сіта нацыянальнага адбору на конкурс “Еўрабачанне”. Але ні ранейшыя няўдачы, ні парады ўсёведаючых дарадцаў не прымусілі іх здрадзіць сабе і сваім песням. Заўсёды ж ёсць мноства “знаўцаў”, якія дакладна ведаюць, што і як трэба рабіць, каб пакарыць сваёй песняй Еўропу: канешне ж, песню абавязкова павінна быць на англійскай мове, а галоўнае -- пабольш шакіруючага эпатажу. І вось ўдзельніца аднаго з папярэдніх конкурсаў тры сукенкі за нумар мяняе, у другіх крылцы матылькоў вырастаюць, трэцяму параілі выйсці на сцэну голым, ды яшчэ і з ваўкамі… І крыўды потым: мы ж такое прыдумалі – а за нас не галасуюць! Гэта ўсё таму, што Беларусь не любяць…